Harald Krabbe. 
Hjalmar Ditlevsen. 
Da Helminthologen Krabbe for et Aar siden døde, var der 
allerede gaaet længere Tid, i hvilken han som Forfatter ikke havde 
ladet høre fra sig — hans sidste Arbejde udkom i 1906 — men 
i adskillige Aar før dette Tidspunkt havde K. ved en Øjensygdom 
været forhindret i at drive Undersøgelser ved Mikroskopet. Hans 
sidste helminthologiske Artikler var nærmest af statistisk Art. 
De ydre Data i Krabbes Liv er følgende: Han fødtes 1831; 
efter at være bleven Student 1848 valgte han det medicinske 
Studium; han blev Cand. med. 1855, og allerede 2 Aar efter tog 
han Doktorgraden paa en Afhandling ,Om Phosphorsyremængden 
i Urinen, og om de phosphorsure Jordarters Udfældning deraf ved 
